Gennem Opgørelse kan du se elforbrug og elpriser per time, dag, måned og kvartal og du kan studere
de enkelte måneders største dagsforbrug og priser m.m. Antallet af måneder som gemmes i Elpriser konfigureres i fanebladet Konfiguration.
<br><br>
Data præsenteres øverst i en månedsoversigt, derunder en dagsoversigt for en valgt måned (venstre) og en timeoversigt i en valgt dag (højre). 
<br><br>
Placerer du musen hen over en graf, vises oplysninger om grafdata i en tooltip.
<br>
Klikker du på en måned i månedsoversigten, vises dagene i denne måned og timerne i den sidste dag i denne måned.
<br>
Klikker du på en dag i dagsoversigten, vises timerne for denne dag.
<br><br>
For at beregne månedernes forbrug og priser skal månedernes data være hentet fra Eloverblik.
Dette er en rimelig stor mængde data, som tager tid at hente fra Eloverblik.
Data hentes derfor en måned af gangen, startende med de ældste måneder først.
Data hentes automatisk, med 1 måned for hver 2. minut, cirka. Data vil fortsætte med at
blive hentet automatisk, indtil alle måneder er hentet. Når data for en måned er hentet
beregnes månedens største time/dagforbrug og priser, som vises i Opgørelse.
<br><br>
Alle hentede data gemmes i en database, og denne proces kan tage lidt tid.
Der kan være begrænsninger mht. hvor ofte du kan hente dine data fra Eloverblik - det kan betyde
at det tager lidt længere tid at hente data.
<br><br>
For de måneder, som er hentet ind og gemt i Elpriser, vil der ud for hver måned være en grøn MinMax knap.
For måneder som endnu ikke er hentet, er knappen inaktiv med teksten Afventer.
Når du klikker på MinMax knappen, åbnes en oversigtsliste, som udpeger 10 værdier for måneden:<br>
- Dagen med mindste hhv. største dagspris<br>
- Dagen med mindste hhv. største dagsforbrug<br>
- Timen med mindste hhv. største timepris<br>
- Timen med mindste hhv. største timeforbrug<br>
- Timen med mindste hhv. største elpris<br>
De enkelte værdier er vist i hver sin knap - et tryk på denne knap vil sætte den historiske graf til den
periode hvor værdien optræder. For at se grafen, skal vinduerne som vises, flyttes eller minimeres.
<br><br>
Hvis du under Konfigurer har sat antallet af måneder i Opgørelse til et stort antal, vil
hentningen af alle data naturligvis tage tid derefter - så må du lade systemet arbejde i den tid
det tager.
<br><br>
Opgørelse vil vise dig summerede forbrug og priser på månedsbasis og opsummerede
kvartalstal, så du kan holde dette op mod dine aktuelle regninger.
<br><br>
Det skulle gerne stemme nogenlunde, men mindre forskelle kan skyldes forskellige gebyrer, abonnementer
o.l. som Elpriser ikke har indregnet korrekt - men det skulle være i småtingsafdelingen.
<br><br>
Opgørelse viser forbrug og priser opgjort på timebasis.
Hvis der er store forskelle mellem din reelle elregning og hvad Opgørelse viser,
kan dette skyldes, at du IKKE afregnes på timebasis hos dit elselskab.
De viste priser er UDELUKKENDE beregnet på basis af timeafregning.
Har du eksempelvis måneds- eller kvartalsafregnet, fastpris-fastsat elpris,
kan forskellen mellem priserne i Opgørelse og dine fysiske regninger være af både
positiv som negativ karakter.
<br>
